Abusua

Abusua be de name insyd Akan culture for a group of people wey dey share common maternal ancestry wey be governed by seven major ancient abosom (deities).Changing Funeral Celebrations in Asanteman. books.google.com. De Abusua line be considered to be passed thru de mommie ein blood (mogya). Der be several Abusua wey transcend de different ethnic subgroups outsyd of de ancient seven. People of de same Abusua dey share a common ancestor somewer within dema bloodline, wich fi go back as far as thousands of years. E be a taboo to marry someone from de same Abusua. De different Abusua be de  Agona (parrot), de Aduana (dog), de Asenie (bat), Oyoko (falcon/hawk), de Asakyiri (vulture), de Asona (crow), de Bretuo (leopard), den de Ekuona (bull).

 Abusua types 

 Agona anaa Anona 
People of de Agona be predominant insyd Denkyira den der fore insyd Asante, Nkawie. De symbol of de Agona be de parrot. Wen a person from de Agona anaa Anona greet, de reply for be "Yaa ako nana". Sam towns of de Agona be Tafo, Bodwesango, Fumesua, Edwumako Techiman, Dunkwa, Asienimpon, Trede Ahwaa, Akyem Apedwa, Akyem Oda, Akyem Asene

 Aduana 
Aduana dey believe say at de time of creation, na dema ancestors descend from de skies on a golden chain. Odas dey believe say dem originally cam from Asumanya wey na a dog lead dem plus a flame insyd ein mouth den gold insyd ein cheeks. Dem proceed to Dormaa wer dem believe dem still keep de flame alight. Still odas dey believe say from Asumanya a section of de Aduana head for Akwamu. Sam of de principal towns of de Aduana be Dormaa den chaw of de Bono people, Akwamu den Twifo Heman. Insyd Asante de principal towns give de Aduana be Kumawu, Asumanya, Kwaman, Boaman, Agogo, Banso, Obo-Kwahu, Kwahu Obomeng Apromaase, Akyem Apapam, Tikurom, Kaase, Apagya, Bompata, Kwaso, Akyease, Manso Agroyesum, Manso-Mmem, Manso-Abodom, Gomoa Ohua den Nyinahen. De symbol of de Aduana be de Lion den Dog.

 Asene 
De symbol of de Asene be de bat wey ein main towns be Kumasi Amakom den Dompoase. Wen a person from de Asene greet, de reply for be "Yaa Adu nana". Oda towns of de Asenie be Antoa, Agona, Nkoranza, Wenchi, Atwoma, Kofiase, Abira, Baman, Denyase den Boanim. Insyd Adansi Dompoase, members of de Asenie family be de crowned royals of de land den dema leaders possess special leadership skills endowed by dema great ancestors.

 Asakyiri 
Asakyiri dey claim say na dem be de first to be created by God. Dem dey find dem insyd de Adanse area wey dema main towns be Akorokyere (Akrokere), Asakyiri Amansie, Ayaase, Obogu Nkwanta den Asokore. Wen a person from de Asakyiri greet, de reply for be "Yaa Ofori nana". Oda towns of de Asakyiri be Abofuo, Aduanede, Abrenkese, den Apeadu. Dema symbol be de vulture den eagle. Dem be de smallest clan amongst de Akan.

 Asona 
De symbol of de Asona be de crow anaa wild boar.Dem say more people generally, dey belong to de Asona dan to any oda abusua. De principal towns be Adansi Akrofuom, Kyebi, Edweso den Offinso. Wen a member of de Asona greet, de reply for be "Yaa Ofori nana". Oda towns of de Asona be Akyem Begoro, Akyem Asiakwa, New Juaben, Akyem Wenchi, Kukurantumi, Akyem Tafo, Akuapem-Akropong, Akuapem Amanokrom, Akyem Kwarbeng, Ejura, Feyiase, Manso-Nkwanta, Bonwire, Atwima-Agogo, Abrakaso, Trabuom, Beposo, Toase, den Odumase Ahanta Ntaakrom, Gomoa Asin. De head of all Asona towns be Adansi Akrofuom.

 Bretuo 
Dem dey find Bretuo mainly insyd Adansi Ayaase, Mampong, Kwahu, Adankranya, Amprofi Tanoso (Tanoso - near Akumadan) Amoafo, Asiwa, den Afigyaase/Effiduase. Ein symbol be de leopard. E be worth noting say na de commander of de Asante army against Denkyira be de Mamponhene den insyd de past, generally, na matters wey dey relate to war insyd Asante be de domain of de Mamponhene. Wen a person from de Bretuo greet, de reply for be "Yaa etwie nana". Towns of de Bretuo be Jamase, Apaa, Kwahu Abene, Domeabra, Agogo-Hwidiem, Adankranya, Suhum-Kwahyia, Asiwa (capital of Bosome Freho District) den Abuotem, Ofoase, Brodekwano, Bosomtwe Beposo.

 Ekoɔna 
Ekuona no be found in great numbers insyd Asante. Dem mainly dey find dem among de Fante buh insyd Asante, dema main towns be Adanse Fomena den Asokore. De symbol of de Ekuona be de buffalo. Wen dem greet, de reply for be "Yaa Doku nana". Oda towns of de family be Banko, Mprim, Kona, Asokore-Mampon, Berekum, Kokofu-Abuoso, Adumasa, Heman, Abenkyem, Cape Coast, Jukwaa, den Duayaw-Nkwanta.

 Oyoko 
De falcon be de symbol of de Oyoko. E sanso be de family from wich de current Asantehene dey cam. Ein main towns be Kokofu, Kumasi, Dwaben den Nsuta. Wen dem greet, de reply for be "Yaa Obiri nana". Oda towns be Bekwae, Mamponten, Bogyae, Dadieso, Obogu, Asaaman Adubiase, Pampaso, Kontanase, Kenyase, den Ntonso. De symbol of de Oyoko clan be a Falcon. Sam people dey call am 'Ekusi ebusua' der fore dem dey call members of dis clan "Ekusifo" insyd sam part insyd de Western region.

 Books 

 References 
 Asante, Molefi, African Intellectual Heritage, 1996
 Gyekye, Kwame, An essay on African philosophical thought: the Akan conceptual scheme, 1995

 External links 
 Asanteman Freeservers of Abusua
Category:Akan culture
Category:Culture of de Ashanti Empire
Category:Culture of Ghana
Category:Culture of Ivory Coast